李继周 (明朝)

李继周（），字汝輔，號斗冲《万历三十二年甲辰科进士履历便览》：李继周，斗冲，丁亥七月十七日，庚子科，吏部政，乙巳授上海知县，庚戌升刑部主事，辛亥升员外，壬子江北审决，癸丑升郎中，丁憂，乙卯補刑部郎中，丙辰升黄州知府，庚申升四川副使，辛酉降主事，卒赠光禄寺卿，賜祭葬。，江西南昌人，明朝政治人物。同进士出身。

 生平 
萬曆二十八年（1600年）庚子科江西鄉試第十名舉人，三十二年（1604年）甲辰科進士。吏部觀政，三十三年官直隸上海县知县。三十八年升刑部主事，三十九年升员外郎，四十年江北审决，四十一年升郎中，丁憂歸。四十三年起不刑部郎中，四十四年升黄政府知府，四十八年累官四川副使。天啓元年（1621年），四川土司奢崇明反叛，殺巡撫徐可求。孫好古大罵諸叛，被殺。道臣駱日升、孫好古，知府章文炳，同知王世科、熊嗣先，推官王三宅，知縣段高選，總兵黃守魁、王守忠，參將萬金、王登爵等皆死。《明史紀事本末·卷69》：熹宗天啟元年九月，四川永寧宣撫使奢崇明叛。奢氏，裸玀種也。洪武中歸附，命為宣撫司，世守其土。數傳至奢崇周，無子，奢崇明以族人得立。崇明性陰鷙，佯為恭順，凡有徵調，罔不應命，人漸狎之。子奢寅，有逆志，負韰惈，招納亡命。時以邊事急，徵四方兵，崇明遂上疏請提兵三萬赴援，遣其將樊龍、樊虎以兵至重慶。四川巡撫徐可求點核，汰其老弱發餉，餉復弗繼，龍等遂鼓眾反。龍走馬舞槊，直刺可求，可求死，遂一擁而上，道臣孫好古、駱日升、李繼周，知府章文炳，同知王世科、熊嗣先，推官王三宅，知縣段高選，總兵黃守魁、王守忠，參將萬金、王登爵等皆死之。原任鞏昌同知董盡倫聞變，帥眾入城殺賊，遇伏死。募兵科臣明時舉、臺臣李達、通判王天運俱負傷踰牆遁。時土兵數千，列江岸，城內礮震，城外應之。賊遂據重慶，分兵一扼夔州水口，一踞綦江、遵義，一踞瀘州，一截川西棧道，全蜀震動。

 家族 
曾祖李尚謙。祖父李舜元。父李光魯。母王氏。慈侍下。兄繼成、繼森、繼祥，弟繼彬。娶楊氏。《萬曆三十二年進士登科錄》

参考资料

|-

Category:李姓
Category:南昌人
Category:明朝上海县知县
Category:明朝黃州府知府
Category:明朝四川按察司副使
Category:明朝戰爭身亡者
Category:萬曆二十八年庚子科江西鄉試舉人